చెన్నైలో తెలుగు విద్యార్థిని ఆత్మహత్యచెన్నై, నవంబరు 22 (ఆంధ్రజ్యోతి): పరీక్షలు రాసేందుకు అనుమతించక పోవడంతో మనస్తాపానికి గురైన ఓ తెలుగు విద్యార్థిని బలవన్మరణానికి పాల్పడింది. చైన్నె నగర శివారులో ఉన్న సత్యభామ డీమ్డ్ యూనివర్సిటీలో చదువుతున్న ఆమె ఉరి వేసుకొని ఆత్మహత్య చేసుకుంది. వర్సిటీ యాజమాన్యమే దీనికి కారణమంటూ ఆగ్రహించిన తోటి విద్యార్థులు హస్టళ్లలో విధ్వంసం సృష్టించారు. దీంతో పోలీసులు లాఠీలు ఝళిపించడంతో తీవ్ర ఉద్రిక్తత నెలకొంది. హైదరాబాద్కు చెందిన రాధామౌనిక ఈ వర్సిటీలో కంప్యూటర్ ఇంజనీరింగ్ మొదటి సంవత్సరం చదువుతోంది. రెండురోజుల క్రితం జరిగిన ఇంటర్నల్ పరీక్షల్లో ఆమె కాపీయింగ్ చేస్తూ పట్టుబడింది. దీంతో ప్రొఫెసర్ ఆమెను పరీక్ష హాలు నుంచి బయటకు పంపించారు. తదుపరి పరీక్షలకు కూడా ఆమెను అనుమతించక పోవడంతో బుధవారం తన హాస్టల్ గదిలో ఫ్యానుకు ఉరేసుకుని ఆత్మహత్య చేసుకుంది. అంతకుముందు ఆమె తన మొబైల్ నుంచి స్నేహితులందరికీ ‘ఐ మిస్ యూ ఆల్’, ఐ లవ్ యు ఆల్, థాంక్యూ’ అంటూ మెసేజ్లు పంపింది. కాగా, వర్సిటీ యాజమాన్యం వైఖరి వల్లే మౌనిక బలవన్మరణానికి పాల్పడిందంటూ విద్యార్థులకు వర్సిటీ రోడ్లపైకి వచ్చి ఆందోళనకు దిగారు. హాస్టల్ గదులు, ఫర్నీచర్ను ధ్వంసం చేశారు. కొన్నిచోట్ల నిప్పంటించారు. ఈ ఘటనలో రెండు బస్సులు కూడా దహనమైనట్లు సమాచారం.
chennailo telugu vidyaarthini aatmahatyachennai, navambaru 22 (aandhrajyoti): pareekshalu rasenduku anumatinchaka povadamtho manastaapaaniki guraina oo telugu vidyaarthini balavanmaranaaniki paalpadindi. chainne nagara shivaarulo unna satyabhama deamed universitylo chaduvutunna aame uri vesukoni aatmahatya chesukundi. versity yajamanyame deeniki kaaranamantuu aagrahinchina thoti vidyaarthulu hastallalo vidhvamsam srushtinchaaru. deentho poliisulu laateelu jhalipinchadamto teevra udriktata nelakondi. hyderabadku chendina radhamounika ee varsitylo computer injaneering modati samvatsaram chaduvutondi. rendurojula kritam jarigina internal pareekshallo aame capieng chestu pattubadindi. deentho professor aamenu pareeksha haalu nunchi bayataku pampinchaaru. tadupari pareekshalaku kuudaa aamenu anumatinchaka povadamtho budhavaaram tana hastla gadilo fyaanuku uresukuni aatmahatya chesukundi. antakumundu aame tana mobail nunchi snehitulandariki ‘ai mis uu al’, ai lav yu al, thankyu’ antuu mesagelu pampindi. kaga, versity yaajamaanyam vaikhari valle mounika balavanmaranaaniki paalpadindantuu vidyaarthulaku versity rodlapaiki vachi aandolanaku digaaru. hastla gadulu, farnicharnu dhwamsam chesaru. konnichotla nippantinchaaru. ee ghatanalo rendu bassulu kuudaa dahanamainatlu samacharam.